Прва операција у којој су очествовали носачи авиона Сорју и Хирју била је напад на Перл Харбор. Од тог тренутка па до њиховог потонућа они су увек дејствовали заједно. Током повратка ка Jапану, након успешно изведене акције напада на Перл Харбор, друга дивизија носача авиона, у којој су се налазили Сорју и Хирју је упућена ка острву Вејк, како би помогла поморском десанту на то острво. Следећа акција где су учествовали носачи авиона Сорју и Хирју била је Индонезијска операција, ту су њихови авиони пружали подршку јапанском освајање острва Амбон. Дана 19. фебруара 1942. године 135. авиона са њихових палуба је узлетело под командом Мицуа Фушиде у нападу на град Дарвин, Аустралија. Приликом напада на Дарвин и његову луку коришћена је иста тактика као и при нападу на Перл Харбор, тако је да је Дарвин након одласка и последњег јапанског авиона остао у пламену и рушевинама. Током операције за заузимања острва Јава, авиони са та два носача авиона потапају амерички авио-транспортер Ленгли. Након тога се уједињују са носачима авиона из 1. дивизије и прелазе у Индијски океан где учествују у потапању британских тешких крстарица Дорсетшир и Корнуол као и носача авиона Хермес. За време Мидвејске битке оба носача авиона су погођена са по неколоко бомби од америчких обрушавајућих бомбардера, што изазива велике пожаре и потонуће бродова (Хирју је потопљен тек након два торпедна поготка од стране јапанских разарача).